D Gmeinde ligt uf de rächte Flusssite vo de Aare am nördliche Rand vom Wiggertal. An erem Fälsschporn, wo s Aaretal sehr schmal isch, isch des chlini Schtädtli an ere schtrategisch günschtige Schtell entschtande. D Wigger, wo do in d Aare mündet, isch di südlichi Gränze vom Gmeindsbann. De Gmeindsbann umfasst e Flächi vo 441 Hektare, dodervo sind 145 Hektare Wald und 174 Hektare überbaut. De höchschti Punkt isch uf 620 Meter ü. M. uf em Säli, de tüfschti an de Aare mit 393 Meter.